**Jonas Siegenthaler** (s. 6. toukokuuta 1997 Zürich, Sveitsi) on sveitsiläinen jääkiekkopuolustaja, joka pelaa NHL-joukkue New Jersey Devilsin organisaatiossa. Elite Prospects -sivuston Rafik Solimanin mukaan hänen vahvuuksiinsa kuuluu luistelu, koko, ulottuvuus, rauhallisuus, kädet, kiekonhallinta, syöttäminen, laitaväännöt ja oman pään pelaaminen. Siegenthalerilla on kuitenkin kehitettävää laukauksessa.

Muuta
-----

Siegenthalerin isä on sveitsiläinen ja hänen äitinsä on thaimaalainen. Siegenthalerilla on myös Thaimaan kansalaisuus.

Ura
---

### Seuraura

Siegenthaler on Zürcher SC:n kasvatti. Hän voitti kaudella 2012–2013 sekä A-nuorten Elite Jr. A:n mestaruuden GCK Lionsin paidassa että U17-junioreiden Elite Novizenin mestaruuden ZSC Lionsin paidassa. Kaudeksi 2013–2014 Siegenthaler nimettiin GCK Lionsin miesten National League B -joukkueen rinkiin. Hänen tulokaskautensa Sveitsin toiseksi korkeimmalla sarjatasolla toi 40 runkosarjaottelussa tehot 2+6=8. 16-vuotias Siegenthaler debytoi myös ZSC Lionsin National League A -joukkueessa, jossa hän pelasi kuusi ottelua ilman tehopisteitä.

Kausi 2014–2015 oli Siegenthalerin varsinainen tulokaskausi NLA:ssa, jossa hän teki 41 runkosarjaottelussa kolme syöttöpistettä sekä 18 playoff-ottelussa kaksi syöttöpistettä. Siegenthaler eteni ZSC Lionsin kanssa aina liigan finaaleihin saakka, mutta Sveitsin-mestaruuden vei kuitenkin HC Davos otteluvoitoin 4–1. Hän pelasi kauden aikana myös kymmenen ottelua GCK Lionsissa.

Sekä tammikuussa että huhtikuussa NHL:n kykyjenetsijäpalvelu listasi Siegenthalerin Euroopassa pelaavista kenttäpelaajista sijalle 12. NHL:n varaustilaisuuteen 2015. Lopulta Washington Capitals varasi hänet toisella kierroksella 57. pelaajana. Jo saman kesän heinäkuussa Siegenthaler teki joukkueen kanssa kolmivuotisen tulokassopimuksen. Siegenthaler vietti kauden 2015–2016 vielä lainalla ZSC Lionsissa, jossa hän voitti Sveitsin cupin. NLA-kauden jälkeen, maaliskuussa 2016 Siegenthaler siirtyi amatööritry-out -sopimuksella AHL-joukkue Hershey Bearsin vahvuuteen. Hän pelasi siellä kuusi runkosarjaottelua tehden yhden syöttöpisteen. 

Capitalsin syksyn 2016 harjoitusleirin päätteeksi Siegenthaler lainattiin perhesyiden vuoksi taas ZSC:hen kaudeksi 2016–2017. Sveitsin pääsarjakauden päätyttyä Siegenthaler palasi maaliskuussa 2017 Pohjois-Amerikkaan. Capitals lähetti hänet farmiseura Hershey Bearsiin.

Lokakuussa 2020 Siegenthaler teki Capitalsin kanssa yksivuotisen ja 800 000 dollarin arvoisen sopimuksen.

Huhtikuussa 2021 Capitals kauppasi Siegenthalerin New Jersey Devilsiin vaihdossa kolmannen kierroksen varausvuoroon.

Heinäkuussa 2021 Siegenthaler teki Devilsin kanssa kaksivuotisen ja yhteensä 2,25 miljoonan dollarin arvoisen jatkosopimuksen.

Heinäkuussa 2022 Siegenthaler teki Devilsin kanssa viisivuotisen ja yhteensä 17 miljoonan dollarin arvoisen jatkosopimuksen.

### Maajoukkueura

Siegenthaler pelasi alle 20-vuotiaiden MM-kilpailuissa vuosina 2015, 2016 ja 2017, joista viimeisimmässä turnauksessa hän toimi Sveitsin varakapteenina. Siegenthaler oli tehoilla 1+5=6 joukkueen paras syöttäjä ja toiseksi paras pistemies Damien Riatin kanssa. Turnauksen päätteeksi valmennus valitsi hänet Sveitsin turnauksen yhdeksi kolmesta parhaasta pelaajasta.

Siegenthaler pelasi myös alle 18-vuotiaiden MM-kilpailuissa vuosina 2013, 2014 ja 2015, joista viimeisimmässä turnauksessa hänet valittiin tähdistökentälliseen. Siegenthaler pelasi myös alle 18-vuotiaiden Ivan Hlinkan muistoturnauksessa vuonna 2013 sekä edusti samana vuonna Sveitsin alle 17-vuotiaiden maajoukkuetta Euroopan nuorten olympiafestivaaleissa, joista hän voitti pronssia.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 20112012 | GCK Lions | Elite Jr. A | 7 | 0 | 2 | 2 | 4 | – | – | – | – | – |
| 2012–2013 | GCK Lions | Elite Jr. A | 34 | 2 | 12 | 14 | 54 | 7 | 0 | 1 | 1 | 8 | U18 | 5 | 0 | 0 | 0 | 8 |
| 2013–2014 | GCK Lions | Elite Jr. A | – | – | – | – | – | 7 | 0 | 0 | 0 | 2 | U18 | 5 | 0 | 1 | 1 | 2 |
|  | GCK Lions | NLB | 40 | 2 | 6 | 8 | 24 | – | – | – | – | – |
|  | ZSC Lions | NLA | 6 | 0 | 0 | 0 | 2 | – | – | – | – | – |
| 2014–2015 | GCK Lions | NLB | 10 | 1 | 7 | 8 | 10 | – | – | – | – | – | U18 | 7 | 0 | 4 | 4 | 20 | Ykköstähdistö |
|  | ZSC Lions | NLA | 41 | 0 | 3 | 3 | 39 | 18 | 0 | 2 | 2 | 4 | JMM | 6 | 0 | 1 | 1 | 8 |
| 2015–2016 | ZSC Lions | NLA | 40 | 3 | 5 | 8 | 28 | 4 | 0 | 0 | 0 | 2 | JMM | 6 | 0 | 1 | 1 | 6 |
|  | Hershey Bears | AHL | 6 | 0 | 1 | 1 | 8 | – | – | – | – | – |
| 2016–2017 | ZSC Lions | NLA | 28 | 1 | 6 | 7 | 16 | 6 | 0 | 0 | 0 | 8 | JMM | 5 | 1 | 5 | 6 | 2 |
|  | Hershey Bears | AHL | 7 | 0 | 0 | 0 | 2 | 5 | 0 | 0 | 0 | 2 |
| 2017–2018 | Hershey Bears | AHL | 75 | 6 | 6 | 12 | 61 | – | – | – | – | – |
| 2018–2019 | Washington Capitals | NHL | 26 | 0 | 4 | 4 | 10 | 4 | 0 | 0 | 0 | 2 |
|  | Hershey Bears | AHL | 34 | 2 | 4 | 6 | 30 | – | – | – | – | – |
| 2019–2020 | Washington Capitals | NHL | 64 | 2 | 7 | 9 | 43 | 7 | 0 | 0 | 0 | 0 |
| 2020–2021 | Washington Capitals | NHL | 7 | 0 | 0 | 0 | 2 | – | – | – | – | – | MM | 7 | 0 | 1 | 1 | 6 |
|  | New Jersey Devils | NHL | 8 | 0 | 0 | 0 | 2 | – | – | – | – | – |
| 2021–2022 | New Jersey Devils | NHL | 70 | 1 | 13 | 14 | 42 | – | – | – | – | – | MM | 8 | 1 | 4 | 5 | 4 |
| 2022–2023 | New Jersey Devils | NHL | 80 | 4 | 17 | 21 | 44 | 11 | 1 | 2 | 3 | 8 | MM | 5 | 2 | 0 | 2 | 0 |
| 5 kautta | yhteensä | NHL | 255 | 7 | 41 | 48 | 143 | 22 | 1 | 2 | 3 | 10 |
| 4 kautta | yhteensä | AHL | 122 | 8 | 11 | 19 | 101 | 5 | 0 | 0 | 0 | 2 |
| 4 kautta | yhteensä | NLA | 115 | 4 | 14 | 18 | 85 | 28 | 0 | 2 | 2 | 14 |

Lähteet
-------

* Jonas Siegenthaler The Internet Hockey Databasessa (englanniksi)
* Jonas Siegenthaler *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Jonas Siegenthaler *Elite Prospects*. Everysport Media Group AB.  (englanniksi) Viitattu 26.12.2013.
2. ↑  Dennis Schellenberg: What Did the Capitals Get in Jonas Siegenthaler *The Hockey Writers*.  1.4.2016. Viitattu 28.2.2023. (englanniksi)
3. ↑  Jonas Siegenthaler at eliteprospects.com *www.eliteprospects.com*. Viitattu 28.2.2023. (englanniksi)
4. ↑  Alatalo und Novak verlängern..... *gcklions.ch*.  12.2.2013. ZLE Betriebs AG. Viitattu 23.6.2015. (saksaksi)
5. ↑  2015 Draft Prospects – European Skaters – NHL Draft Prospect Rankings *NHL.com*. National Hockey League. Viitattu 23.6.2015. (englanniksi)
6. ↑  Capitals Sign Jonas Siegenthaler  30.7.2015. ARLINGTON, Va:  Washington Capitals. Viitattu 3.1.2016. (englanniksi)
7. ↑  Hershey Bears Twitterissä (englanniksi)
8. ↑  Ausleihe von Jonas Siegenthaler  13.6.2016. ZLE Betriebs AG.  Arkistoitu 17.10.2016. Viitattu 16.10.2016. (saksaksi)
9. ↑  Teiskonlahti, Kirsi: Siegenthaler tähyää takaisin AHL:ään *Jatkoaika.com*.  29.12.2016. Jatkoaika r.y. Viitattu 5.1.2017.
10. ↑  Siegenthaler joins the Hershey Bears  20.3.2017. Washington Capitals. Viitattu 30.4.2017. (englanniksi)
11. ↑
12. ↑
13. ↑
14. ↑
15. ↑  Puolivälierissä pudonneiden kolme parasta valittu *Jatkoaika.com*.  3.1.2017. Jatkoaika r.y. Viitattu 6.1.2017.